Ǹdzóe biá. Ású ókɔ̌n. Etsígī bɛ́s Dávid. 2Məkúd mâkadan bɔ́ a bɔ́ nâ: "Zambá á sə̄ kig !" Ebɔ̌l ebɔ̌l ai ebɔdi zɛl, bə́ ngáman ndáman bɔ́bə́bēn ai bə́bə̂ bə́ mam bə́ nə́ ángōndó; tɔ m̀bɔ́g m̀bɔ́g ā bɔ̌ kig é dzam á nə́ ḿbəŋ. 3Ḿfág á nə̄ á yób, ńdɔ Zambá á ngālə́mbə̄ á sí, á bod bə́ nə́ nə́ á yén kámāná m̀bɔ́g á bələ́ fəg étē, 4Bə́sə̄ bâduman, bə́ man yǎ dími, bə́ kódō á tə́tə̄lə́ zěn, bâkə dzɔ́n hə á ḿbɔán bə́bə̂ bə́ mam; tɔ́ m̀bɔ́g ā bɔ̌ kig é dzam á nə́ ḿbəŋ, tɔ m̀bɔ́g m̀bɔ́g. 5Yə bə́ nə təge yəm, bə́bɔ bə́ ábé bā, bɔ́ yā bə́ dzâ ayɔŋ dáma éyɔŋ bádī ḿbāŋála wabán, təge lóē Zāmbá ! 6Ńdɔ̄ hḿ é vóm bə́ ngátádī nə́ bádzə̄m kám, təge ai é dzóm bádzə́m kám ai dzɔ́, amú Zāmbá á ngáman tsǎm bivɛ̌s bí é bod bə́ ngázū nyé tsǎg bitɔ́m. O ngákúb bɔ osáma, amú Zāmbá á ngátsídan bɔ́. 7Zá ā və́ ngul, a tíege á Síon, nə́ Ísraɛ̂l á dɔ abuí biyɔŋ ? Éyɔŋ Zambá a dúgán sɔ́ ai miǹkóm yā áyɔŋ díé, məfon ású Yákɔb, miǹtag ású Ísraɛ̂l.